**Molėtų rajono savivaldybės taryba**

**SPRENDIMAS**

**dĖL SAVIVALDYBĖS TURTO PERDAVIMO UŽDARAJAI AKCINEI BENDROVEI „MOLĖTŲ ŠVARA“ PAGAL TURTO PATIKĖJIMO SUTARTĮ**

2023 m. lapkričio 30 d. Nr. B1-259

Molėtai

Vadovaudamasi Lietuvos Respublikos vietos savivaldos įstatymo 6 straipsnio 3, 31 punktais, 15 straipsnio 2 dalies 19 punktu, 16 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 3 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 4, 5.2 papunkčiais, atsižvelgdama į projekto „Biologinių atliekų surinkimo priemonių plėtra Molėtų rajone“ įgyvendinimo metu įgytą turtą, į Molėtų rajono savivaldybės administracijos direktoriaus 2023 m. rugsėjo 6 d. įsakymą Nr. B6-663 „Dėl Molėtų rajono savivaldybės turto pripažinimo nereikalingu“,

Molėtų rajono savivaldybės taryba n u s p r e n d ž i a:

 Perduoti uždarajai akcinei bendrovei „Molėtų švara“ (kodas 167500661) pagal turto patikėjimo sutartį 10 (dešimčiai) metų savivaldybės savarankiškosios funkcijos – komunalinių atliekų tvarkymo sistemų diegimo, antrinių žaliavų surinkimo ir perdirbimo organizavimo – įgyvendinimui Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos (kodas 188712799) patikėjimo teise valdomą trumpalaikį turtą:

|  |  |  |  |  |
| --- | --- | --- | --- | --- |
| Eil. Nr. | Turto pavadinimas | Kiekis, vnt. | Kaina, Eur | Suma, Eur |
| 1. | Maisto atliekų surinkimo dėžutė URBA (7 litrų, rudos spalvos) | 204 | 4,235 | 863,94 |
| 2. | Bioatliekų konteineris (240 litrų) | 63 | 41,745 | 2629,94 |
| 3. | Iš viso |  |  |  |

Finansavimo šaltinis - valstybės biudžeto lėšos.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika